Hvis du er interesseret i en fuldtidsstilling med flekstid, daghold og samtidig vil være med til at producere finmekanik på højeste niveau hvad angår præcision og finish, skal du læse videre her:

Andersson & Sørensen søger en faglært finmekaniker, industritekniker eller maskinarbejder.

Til opstilling, programmering og produktion, på Nakamura drejebænke og på 3 akset og fem akset Matsuura fræsere.

***Vi søger drejere og fræsere.***

Jobbet

Som medarbejder i Andersson & Sørensen vil du primært skulle programmere, opstille og køre emnerne. Vi arbejder i Hypermill, Solidworks og Edgecam og ser det som en fordel hvis du har erfaring i disse, men er ikke et krav. Vi er en små serie produktionsvirksomhed.

* Daghold
* Små serier
* Programmering og opstilling
* God frokostordning
* Personaleforening med mange sociale ture
* Flekstid
* Løn efter kvalifikationer
* Ekstra pension efter fem års ansættelse
* Ekstra uges ferie ved jubilæum (hvert femte år)
* Fritvalgskonto med næsten en ekstra månedsløn årligt

Her er vores forventninger til dig

Vi sætter overlæggeren højt og foretrækker kandidater med nogle års erfaring med kendskab til produktionsvirksomhed, programmering og opstilling.

Du er kvalitetsbevidst og vant til at arbejde selvstændigt og effektivt med høj kvalitet. Når deadlines kræver det, er du klar til at yde en ekstra indsats. På det personlige plan er du udadvendt og en holdspiller, som er god til at skabe og pleje relationer. Tiltrædelse snarest muligt.

*Lidt om Andersson & Sørensen*

Virksomheden Andersson & Sørensens Eftf. A/S er bygget op om medarbejdernes kompetencer og erfaringer igennem 100 år som underleverandør til vores kunder i alle brancher. Vi drejer, fræser, tråd gnister, lasergraverer og monterer.  
  
Næsten alle medarbejdere har udstået deres læretid i virksomheden, og mange har fejret deres 25-årsjubilæum hos os. Vi har igennem tiden udlært ca. 150 lærlinge. Det giver stabilitet.

Du er velkommen til at ringe på 3535 5513 og spørge efter Nicklas.

Eller læse mere om os på [www.anderssonogsoerensen.dk](http://www.anderssonogsoerensen.dk)

Send din ansøgning på [aogs@anderssonogsoerensen.dk](mailto:aogs@anderssonogsoerensen.dk) att: Nicklas.